1960-гӀа шераш театрехь чӀогӀа беркате хилира. Актёраш бара шеш цӀера бехна хан меттахӀотто гӀерташ санна болх беш. Кест-кеста театрехь премьераш хуьлура. Оьрсийн классика яра кхоьчу пачхьалкхан классикица хийцалуш. Иштта Къилбаседа Кавказан къамнийн драматурги а яра репертуарехь. Массо а спектаклехь дакъа лоцуш вара ЯрагӀи Зубайраев. Цуьнга ловзалора муьлха а рольxa0— комеди а, дуьненна а боьвзуш болу авторийн трагедишкахь коьрта ролеш а. Цо дакъа лоцура дукха авторийн спектакльшкахь. Шекспир, Гольдони, Мольер, Корнель, Шиллерxa0— иза бу буьззина боцу Зубайраевс дакъа лецна спектаклийн авторийн могӀам.